Finalitzen les activitats del Grau Festiu 2021 amb un balanç positiu i un compliment estricte de les mesures de seguretat anti-Covid
19 juliol 2021

## Finalitzen les activitats del Grau Festiu 2021 amb un balanç positiu i un compliment estricte de les mesures de seguretat anti-Covid19 juliol 2021Última actualització: 19 juliol 2021

![](../gestion/img/5b6b971903e06cdacddea647e9c5be3549f87054a5a10f8b3819eb39bd56719a.jpg)  
  

Després de pràcticament una setmana d’activitats de tot tipus a la platja de Gandia, el divendres passat va concloure la programació alternativa del Grau Festiu 2021 amb la Festivitat de la Verge del Carme, patrona de la gent de la mar. D’aquesta manera finalitzen unes festes positives tenint en compte que “_l’any passat no hi va haver res_”, ha comentat el **president de la Junta del Districte del Grau, Miguel Ángel Picornell**, qui ha destacat que enguany “hem fet una programació molt ajustada a les ordenances que ens dictava l’autoritat sanitària” amb el compliment del distanciament social i rentada de mans amb gels hidroalcohòlics.

Picornell ha explicat que el veïnat del Grau ha pogut gaudir d’unes festes alternatives “_un tant estranyes_” amb espectacles a l’aire lliure, misses i activitats religioses que han tingut lloc a l’Església de Sant Nicolau, unes festivitats on s’hi ha tirat en falta “l_es processons, sobretot la processó marinera del dia de la Verge del Carme, que esperem que l’any 2022 es puga desenvolupar amb tota normalitat_”.